smcproject/ml-wiki-sentences huggingface dataset:
നാമനിർദ്ദേശം – Razzie Award for Worst Supporting Actress Nominated – Teen Choice Award for Choice Chemistry (shared with Brandon Routh ) 2007 ദ ഗേൾ ഇൻ ദ പാർക്ക് ലൂയിസെ 2008 21 ജിൽ ടെയ്ലർ ShoWest – Special Award for Best Ensemble Nominated – Teen Choice Award for Choice Movie Actress: Drama 2010 ഡെത്ത് ബഡ് സബ്ടെക്സ്റ്റ് മകൾ ഹ്രസ്വ ചിത്രം 2010 ഇഡിയറ്റ്സ്് മാഗ്ഗി ഹ്രസ്വ ചിത്രം 2010 ദ വാരിയേർസ് വേ ലിൻ 2011 ലിറ്റിൽ ബേഡ്സ് ബോന്നീ മുള്ളർ 2011 അനദർ ഹാപ്പി ഡേ ആലിസ് 2011 ലൈഫ് ഹാപ്പൻസ് ഡീന 2011 സ്ട്രോ ഡോഗ്സ് ആമി സംനർ 2012 ബ്ലാക്ക് റോക്ക് സാറാഹ് Direct-to-video 2012 ആൻറ് വൈൽ വി വെയർ ഹിയർ ജെയിൻ ബൈൺ 2013 ബിഗ് സർ ബില്ലീ 2013 മൂവി 43 അർലീൻ 2013 ഹോംഫ്രണ്ട് കാസീ ബോഡൈൻ 2014 സ്റ്റിൽ ആലീസ് അന്ന 2015 ആംനെസിയാക് ഹിലാരി Direct-to-video 2015 ലൈഫ് ഓണ് ദ ലൈൻ ബെയ്ലി Direct-to-video 2015 90 മിനിട്സ് ഇൻ ഹെവൻ ഇവ പൈപ്പർ 2015 ഹെയിസ്റ്റ് സിഡ്നി സിൽവ Direct-to-video 2016 ബിഫോർ ഐ വേക്ക് ജെസീ Direct-to-Netflix 2016 വി ഷോട്ട് ഔവർസെൽവ്സ് Direct-to-video
|2018 | The Domestics |Nina West ടെലിവിഷൻ പരമ്പരകൾ വർഷം പേര് കഥാപാത്രം കുറിപ്പുകൾ 1997 7th ഹെവൻ Student in Background Episodes: "Who Knew?"
, "Says Who?" 2000 യംഗ് അമേരിക്കൻസ് Bella Banks പ്രധാന കഥാപാത്രം 2015–2016 ദ ആർട്ട് ഓഫ് മോർ Roxanna Whitman പ്രധാന കഥാപാത്രം 2017 SS-GB Barbara Barga പ്രധാന കഥാപാത്രം 2017 ദ ലോംഗ് റോഡ് ഹോം Gina Denomy വീഡിയോ ഗെയിമുകൾ വർഷം പേര് കഥാപാത്രം കുറിപ്പുകൾ 2006 സൂപ്പർമാൻ റിട്ടേൺസ് ലോയിസ് ലെയിൻ Voice role 2010 CR: സൂപ്പർമാൻ റിട്ടേൺസ് ലോയിസ് ലെയിൻ Voice role അവലംബം ↑ Her middle name is "Ann" rather than "Anne".
State of California.
Lists Catherine Ann Bosworth born January 2, 1983 in Los Angeles, California.
At Ancestry.com ↑ ↑ ↑ ↑ ↑
കെയ്റ്റ് ജോസഫൈൻ ബെയ്റ്റ്മാൻ Kate Josephine Bateman
കെയ്റ്റ് ജോസഫൈൻ ബെയ്റ്റ്മാൻ (മിസിസ് ക്രോവ്) (ജീവിതകാലം : ഒക്ടോബർ 7, 1842 – ഏപ്രിൽ 8, 1917) ഒരു അമേരിക്കൻ നടിയായിരുന്നു.
ഒരു അഭിനേതാവും നാടകശാലാ മാനേജരുമായിരുന്ന ഹെസെക്കിയാ ലിൻതിക്കം ബെയ്റ്റ്മാൻറെയും നടിയായിരുന്ന സിഡ്നി ഫ്രാൻസെസ് ബെയ്റ്റ്മാൻറെയും മകളായി മേരിലാൻറിലെ ബാൾട്ടിമോറിലാണ് കെയ്റ്റ് ജനിച്ചത്.
തീരെച്ചെറിയ പ്രായത്തിൽത്തന്നെ  തൻറെ സഹോദരിയായ എല്ലനോടൊപ്പം (മിസിസ് ഗ്രെപ്പോ) വേദിയിൽ പ്രത്യക്ഷപ്പെട്ട് അസാധാരണമായ പ്രതിഭ പ്രകടിപ്പിച്ചിരുന്നു.
1860 ൽ ക്ലോഡെ ഗ്രെപ്പോയെ വിവാഹം ചെയ്തതിനുശേഷം സഹോദരിയായ എല്ലൻ ബെയ്റ്റ്മാൻ അഭിനയരംഗത്തുനിന്നു പൂർണ്ണമായി വിരമിച്ചു.
എന്നാൽ കെയ്റ്റ് മുതിർന്നതിനുശേഷവും അഭിനയം തുടർന്നു.
അവലംബം ↑ James, Edward T., Janet Wilson James, and Paul S. Boyer.
Notable American Women, 1607–1950: A Biographical Dictionary .
↑ James, Edward T., Janet Wilson James, and Paul S. Boyer.
കെയ്റ്റ്ലിൻ ജെന്നെർ
മുൻ അമേരിക്കൻ കായികതാരവും ലിംഗമാറ്റ ശസ്ത്രക്രിയയിലൂടെ സ്ത്രീയായി മാറിയ ടെലിവിഷൻ താരവുമാണ് കെയ്റ്റ്ലിൻ ജെന്നെർ .
2015 സെപ്റ്റംബർ വരെ ബ്രൂസ് ജെന്നർ എന്ന പേരിലാണ് അറിയപെട്ടിരുന്നത്.
1976 ഒളിമ്പിക്‌സിൽ ഡെക്കാത്‌ലണിൽ 8,616 പോയന്റ് നേടിയാണ് ബ്രൂസ് ലോകറെക്കോഡിട്ടത്.
10 ഇനങ്ങളടങ്ങിയ ഡെക്കാത്‌ലണിലെ ജേതാവിന് അക്കാലത്ത് 'ലോകത്തെ ഏറ്റവും മികച്ച അത്‌ലറ്റ്' എന്ന അനൗപചാരിക ബഹുമതിയും ഉണ്ടായിരുന്നു.
1976-ലെ മോൺട്രിയൽ ഒളിമ്പിക്‌സിലാണ് ബ്രൂസ് ലോകറെക്കോഡോടെ സ്വർണം നേടിയത്.
ട്രാക്ക് വിട്ടശേഷം ടെലിവിഷൻ അവതാരകനായി മാറി.
അടുത്തിടെയാണ് താൻ സ്ത്രീയായി മാറിയെന്ന കാര്യം വെളിപ്പെടുത്തിയത്.
ഐ.ബി.സി. ടെലിവിഷനുവേണ്ടി, ഡയാൻ സ്വേയർ നടത്തിയ അഭിമുഖത്തിലായിരുന്നു 65-ാം വയസ്സിലെ വെളിപ്പെടുത്തൽ.
കൊല്ലം ബാബു ഇംഗ്ലീഷ് വിലാസം https://ml.wikipedia.org/wiki/Kollam_babu
കാഥികനും നാടകസംവിധായകനുമായിരുന്നു കൊല്ലം ബാബു എന്ന മുകുന്ദൻ പിള്ള(മരണം: 12 സെപ്റ്റംബർ 2021).
സംഗീതനാടക അക്കാദമി പുരസ്‌കാരം സംഗീതനാടക അക്കാദമി പുരസ്‌കാരം ലഭിച്ചിട്ടുണ്ട്.
കുട്ടിക്കാലത്തു തന്നെ കലാ പ്രവർത്തനം ആരംഭിച്ചു.
ഗായകനായിരുന്ന ജ്യേഷ്ഠൻ ഗോപിനാഥൻ നായരുടെ പ്രോത്സാഹനത്തോടെ പതിമൂന്നാം വയസിൽ നാടകാഭിനയം ആരംഭിച്ചു.
ചേരിയിൽ വിശ്വനാഥന്റെ 'നീലസാരി' എന്ന നോവൽ കഥാപ്രസംഗമാക്കി അവതരിപ്പിച്ചു.
മലയാളരാജ്യം പ്രസിലും ഗവൺമെൻറ് പ്രസ്സിലും ജോലി ചെയ്തു.
പിന്നീട് രാജിവച്ച് കഥാപ്രസംഗ രംഗത്ത് സജീവമായി.
1982ൽ യവന എന്ന നാടക ട്രൂപ്പ് ആരംഭിച്ചു.
ഭാര്യ: സി.എൻ.കൃഷ്ണമ്മ.
മക്കൾ: കല്യാൺ കൃഷ്ണൻ, ആരതി, ഹരികൃഷ്ണൻ.
കഥാപ്രസംഗ രംഗത്ത്
പതിനായിരത്തിലധികം വേദികളിൽ കഥപറഞ്ഞു.
ക്ഷേത്രത്തിന്റെ പശ്ചാത്തലത്തിൽ പറഞ്ഞ "കാക്കവിളക്ക്' ആയിരുന്നു ഏറ്റവുമധികം പറഞ്ഞ കഥ.
80
കളിൽ കാനഡയിലും അമേരിക്കയിലും കഥാപ്രസംഗം നടത്തി.
വിശ്വസാഹിത്യത്തിലെ കൃതികൾ  ഉൾപ്പടെ 35  സാഹിത്യകൃതികൾ കഥാപ്രസംഗമായി അവതരിപ്പിച്ചു 1990ൽ ശാരീരിക അസ്വസ്ഥതകളെതുടർന്ന് കഥാസംഗ രംഗത്തു നിന്നും നാടകത്തിലേക്ക് മാറി.
ബേബിക്കുട്ടൻ രചിച്ച ഓർമ്മയിൽ ഒരു നിമിഷം (1982), സ്വതന്ത്രൻ (1983), ശത്രു (1984), സമാസമം (1985), കാതിലോല പൊന്നോല (1985) എന്നങ്ങനെ യവനയുടെ ആദ്യ അഞ്ചുനാടകങ്ങൾ രചിച്ചത്.
പിന്നീട് അഡ്വ.
മണിലാലിന്റെ രചനയിലെ അർഥാന്തരം (1987), അനന്തരാവകാശി (1988), സത്യാന്വേഷി (1989) എന്നീ നാടകങ്ങൾ സംസ്ഥാന നാടക മത്സരങ്ങളിൽ അവതരിപ്പിച്ചു.
മൂന്നിനും പുരസ്‌കാരങ്ങളും ലഭിച്ചു.
2014ൽ മുഹമ്മദ് വെമ്പായം രചിച്ച 'കാവൽ നക്ഷത്രം' ആണ് അവസാനമായി യവനയുടേതായി പുറത്തിറങ്ങിയ നാടകം.
1979ൽ കഥാപ്രസംഗത്തിന് സംഗീതനാടക അക്കാദമി പുരസ്‌കാരം, 2010ൽ കേരള കഥാപ്രസംഗ അക്കാദമിയുടെ കാഥികശ്രേഷ്ഠ അവാർഡ്, 2012ൽ കഥാപ്രസംഗത്തിൽ സമഗ്രസംഭാവനാ പുരസ്‌കാരം അവലംബം ↑ https://www.mathrubhumi.com/movies-music/news/drama-theatre-artist-kollam-babu-passes-away-1.5995491
കൊല്ലം പബ്ലിക് ലൈബ്രറി
കൊല്ലത്തെ ഒരു പ്രമുഖ ഗ്രന്ഥശാലയാണ് കൊല്ലം പബ്ലിക്ക് ലൈബ്രറി .
കന്റോൺമെന്റിൽ തീവണ്ടിയാപ്പീസിനു സമീപത്തായാണ് ഗ്രന്ഥശാല സ്ഥിതി ചെയ്യുന്നത്.
ഈ ലൈബ്രറിയുടെ നിർമ്മാനത്തിൽ അച്ചാണി രവിയ്ക്ക് ( കെ. രവീന്ദ്രനാഥൻ നായർ ) പ്രധാന പങ്കുണ്ട്.
1973ൽ അച്ചാണി ചലച്ചിത്രമിറങ്ങിയപ്പോൾ അതിന്റെ നിർമ്മാതാവായ കൊല്ലത്തെ പ്രമുഖ കശുവണ്ടി വ്യവസായി കെ. രവീന്ദ്രൻ നായർ അച്ചാണിയുടെ ലാഭം മുഴുവൻ കൊല്ലത്ത് ഒരു പൊതു ഗ്രന്ഥശാല നിർമ്മിക്കുന്നതിനായി സംഭാവന ചെയ്യുമെന്നു പറഞ്ഞു.
ചലച്ചിത്രം മികച്ച സാമ്പത്തിക വിജയം നേടുകയും അച്ചാണി രവി ഏതാണ്ട് 15 ലക്ഷത്തോളം രൂപ നിർമ്മാണത്തിനായി സംഭാവന ചെയ്യുകയും ചെയ്തു.
ഭിഷഗ്വരനായ ടി. കുര്യൻ, പത്രപ്രവർത്തകരായ എം.എസ്. ശ്രീധരൻ, ദേവാനന്ദ് എന്നിവർ അന്നത്തെ കൊല്ലം കളക്ടറായിരുന്ന എം.ജോസഫിനെ കാണുകയും അനുമതി നേടുകയും ചെയ്തു.
തുടർന്ന് രവിയുടെ തന്നെ സ്ഥലത്ത് ഇപ്പോൾ സോപാനം ആഡിറ്റോറിയം നിൽക്കുന്നതിനു അടുത്തായിട്ടണ് ലൈബ്രറി നിർമ്മിക്കപ്പെട്ടത്.
കുട്ടികളുടെ വായനശാല
നിലവിൽ 50,000ൽ അധികം ആൾക്കാർ ഇവിടെ അംഗത്വം എടുത്തിട്ടുണ്ട്.
പ്രധാന ലൈബ്രറിയോട് അനുബന്ധമായി ഒരു കുട്ടികളുടെ ഗ്രന്ഥശാലയും, ഒരു റിസർച്ച് സെന്ററും സോപാനം ഫിലിം ക്ലബും പ്രവർത്തിക്കുന്നു.
QPLRC മലയാളം, ഇസ്ലാമിക് ചരിത്ര പഠനത്തിനു യു.ജി.സി. സാക്ഷ്യപ്പെടുത്തിയ ഗവേഷണ കേന്ദ്രങ്ങളിയൊന്നാണ്.
അവലംബം ↑ http://www.thehindu.com/todays-paper/tp-in-school/a-library-that-owes-its-birth-to-a-movie/article6108769.ece ↑ http://www.thehindu.com/todays-paper/tp-national/tp-kerala/quilon-public-library-to-expand-activities/article1786208.ece Kollam Public Library എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊല്ലം യുദ്ധം ഇംഗ്ലീഷ് വിലാസം https://ml.wikipedia.org/wiki/Battle_of_Quilon
1809-ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയും തിരിവിതാംകൂറും തമ്മിൽ നടന്ന യുദ്ധമാണ് കൊല്ലം യുദ്ധം അഥവാ ക്വയ്‌ലൺ യുദ്ധം ( ഇംഗ്ലീഷ് : Battle of Quilon ).
കേണൽ ചാൽ‌മേഴ്സ് കമ്പനിയുടെ സേനയേയും വേലുത്തമ്പി ദളവ തിരുവിതാംകൂറിന്റെ സേനയേയും നയിച്ചു.
കൊല്ലം പീരങ്കി മൈതാനിയിൽ വച്ച് നടന്ന യുദ്ധം ആറു മണിക്കൂർ മാത്രമേ നീണ്ടു നിന്നുള്ളൂ.
വാണിജ്യ നഗരമായ കൊല്ലത്ത് കമ്പനി ഒരു കന്റോൻ‌മെന്റ് സ്ഥാപിച്ചതിൽ പ്രതിഷേധിച്ചാണു തിരുവിതാംകൂർ ആക്രമിച്ചത്.
യുദ്ധത്തിനൊടുവിൽ വിജയിച്ച ഈസ്ററ് ഇന്ത്യാ കമ്പനി യുദ്ധത്തടവുകാരെ കോർട്ട്മാർഷൽ ചെയ്ത് മൈതാനിയിൽ വെച്ചുതന്നെ വെടിവച്ചു കൊന്നു.
Ashramam Relief, Battle of Quilon അവലംബം ↑ http://www.thehindu.com/todays-paper/tp-features/tp-fridayreview/a-place-in-history/article3218611.ece
കൊല്ലം രാമേശ്വരം മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kollam_Rameswaram_Mahadeva_Temple
8°53′27″N 76°34′14″E ﻿ / ﻿ 8.890881°N 76.570512°E ﻿ / 8.890881; 76.570512
കേരളത്തിൽ കൊല്ലം ജില്ലയിൽ കൊല്ലം നഗരത്തിൽ സ്ഥിതിചെയ്യുന്ന മഹാദേവക്ഷേത്രമാണ് കൊല്ലം രാമേശ്വരം ക്ഷേത്രം .
108 ശിവക്ഷേത്രങ്ങളിൽ പറയുന്ന കൊല്ലത്തെ രണ്ടു ശിവക്ഷേത്രങ്ങളിൽ ഒന്നാണിത്.
കൊല്ലത്തെ രണ്ടാമത്തെ ശിവക്ഷേത്രം കൊല്ലം ആനന്ദവല്ലീശ്വരം ക്ഷേത്രം ആണ്.
കൊല്ലം രാമേശ്വരത്തെ ശിവലിംഗപ്രതിഷ്ഠ നടത്തിയത് പരശുരാമനാണന്നു വിശ്വസിക്കുന്നു.
കേരള ചരിത്രത്തിൽ ശിലാലിഖിതങ്ങളുടെ സംഭാവനയാൽ ഇടം നേടിയ ക്ഷേത്രമാണ് കൊല്ലം രാമേശ്വരം ക്ഷേത്രം.
ഐതിഹ്യം ക്ഷേത്ര രൂപകല്പന
പടിഞ്ഞാറേക്ക് ദർശനമുള്ള ശിവക്ഷേത്രമാണിത്.
കേരള തനിമയിൽ പണിതീർത്തതാണ് ഇവിടുത്തെ ശ്രീകോവിലും നമസ്കാരമണ്ഡപവും, നാലമ്പലവും.
പ്രധാന കവാടമായ പടിഞ്ഞാറു വശത്ത് ഗോപുരം പണിതീർത്തിട്ടുണ്ട്.
ചരിത്രം ശിലാലിഖിതങ്ങൾ
രാമേശ്വരം ക്ഷേത്രം ശിലാലിഖിതങ്ങളാൽ സമ്പന്നമാണ്.
വട്ടെഴുത്ത് ലിപിയിൽ കൊത്തിയിട്ടുള്ള എല്ലാ ശിലാ ലിഖിതങ്ങളുടെയും ഭാഷ തമിഴ് ആണ്.
ശ്രീ കോവിലിന് തെക്കുവശത്ത് നാട്ടിയിട്ടുള്ള കരിങ്കൽ സ്തംഭത്തിലെ രേഖ വളരെ പഴക്കം ചെന്നതാണ്.
ഇത് കൊല്ലവർഷം 278-ാമാണ്ട് (എ.ഡി.1103) ചിങ്ങം ഒൻപതാം തീയതി നടന്ന ഒരു ആധാരരേഖ.
അക്കാലത്ത് കൊല്ലത്തിന്റെ പേര് കുരക്കേണി കൊല്ലം എന്നായിരുന്നു എന്ന് ഇതിൽ നിന്നും മനസ്സിലാക്കാം.
അന്ന് നാടുവാണ രാമവർമ്മ കുലശേഖര ചക്രവർത്തി പ്രായശ്ചിത്തമായി രാമേശ്വരം ക്ഷേത്രത്തിലേക്ക് കുറേ ഭൂമിയും സ്വത്തുകളും ദാനം ചെയ്തതായി രേഖയിൽ കാണുന്നു.
ഈ ശിലാലിഖിതത്തിൽ കാണുന്ന രാമർ തിരുവടികളും രാമവർമ്മ കുലശേഖരനും ഒന്നാണന്നാണ് അനുമാനം.
എന്നാൽ രേഖയിൽ പ്രതിപാദിച്ചിരിക്കുന്ന കുമാര ഉദയവർമ്മൻ ആരെന്ന് ചരിത്രകാരമാർക്കും അറിയില്ല.
കൊല്ലവർഷം 513-ാമാണ്ടത്തെ (എ.ഡി.1338) ഒരു രേഖ ശ്രീ കോവിലിന്റെ അടിത്തറയുടെ വടക്കുവശം കാണാം.
രാമേശ്വരം ക്ഷേത്രത്തിലെ രക്ഷാധികാരികൾ, കായലിൽ ചാത്തൻ മരുതപ്പിള്ളയുടെ ചെലവിൽ ബാദ്ധ്യതകൾ തീർത്ത് വീണ്ടെടുത്ത മൂന്നു പുരയിടങ്ങളെപ്പറ്റി ഈ രേഖ പ്രതിപാദിക്കുന്നു.
കൊല്ലവർഷം 516 -ലെ (എ.ഡി. 1341) ക്ഷേത്രത്തിന്റെ മുൻവാതിലിന്റെ കരിങ്കൽ കട്ടിളയുടെ അടിഭാഗത്തു കാണുന്ന രേഖയിലും  കറുത്ത ചായം അടിച്ചെങ്കിലും കൊത്തിയിരിക്കുന്നത് ആഴത്തിൽ ആയതിനാൽ ഇപ്പോഴും വായിച്ചെടുക്കാം.
പ്രസ്തുത വാതിലും പടിയും പണിയിച്ചത് മയിലാടൻ തിരുവോത്തമ ചാമമഴകായാർ ആയിരുന്നുവെന്ന് രേഖയിൽ പറയുന്നു.
ശ്രീ കോവിലിന്റെ വടക്കുവശത്തെ മുറ്റത്ത് നാട്ടിയിരിക്കുന്ന സ്തംഭത്തിലെ ആദ്യവശത്തിലെ അക്ഷരങ്ങൾ തേഞ്ഞുപോയി.
അതിനാൽ ഈ രേഖയുടെ കാലഗണന സാദ്ധ്യമല്ലാതായിരിക്കുന്നു.
കൊല്ലവർഷം 513-ാമാണ്ടിലെ രേഖയിൽ കാണുന്ന മൂന്നു പുരയിടങ്ങളെക്കുറിച്ച് ഈ രേഖയിലും പരാമർശമുണ്ട്.
കൊല്ലവർഷം 513 നു ശേഷമുള്ള രേഖയാണിതെന്ന് കരുതാം.
കൊല്ലവർഷം 278-ാമാണ്ടിൽ ക്ഷേത്രം നിലനിന്നിരുന്നുവെന്നും 516-ാമാണ്ടിൽ പുതുക്കിപ്പണിതുവെന്നും അനുമാനം.
ഒരിക്കൽ ഉത്സവത്തിന് ക്ഷേത്രം ചായം തേച്ച് മോടി പിടിപ്പിച്ചപ്പോൾ ശിലാലിഖിതങ്ങളുടെ പ്രാധാന്യം ആരും കണ്ടില്ല.
സ്തംഭങ്ങളിലും ഭിത്തികളിലും കറുത്ത ചായം പൂശി.
കൃഷ്ണശിലയിൽ കൊത്തിയെടുത്ത കൊല്ലത്തിന്റെ ഈ ചരിത്ര ലിഖിതങ്ങളിൽ പൂശിയ കറുത്ത ചായം മായ്ക്കാനാവുന്നില്ല.
അങ്ങനെ ശിലാലിഖിതങ്ങൾ അവ്യക്തമായതോടെ രാമേശ്വരം ക്ഷേത്രത്തിന്റേയും കൊല്ലത്തിന്റേയും ചരിത്ര അവശേഷിപ്പുകൾ മെല്ലെ മെല്ലെ വിസ്മൃതിയാലാഴുന്നു.
എങ്കിലും അതിനുമുൻപായി ക്ഷേത്രത്തിലെ നാല് ശിലാ ലിഖിതങ്ങൾ ട്രാവൻകൂർ എപ്പിഗ്രാഫി ശേഖരത്തിൽ രജിസ്റ്റർ ചെയ്തിട്ടുണ്ട്.
രേഖകളുടെ തമിഴ് രൂപവും ഇംഗ്ലീഷിലുള്ള സംക്ഷിപ്ത വിവരണവും ട്രാവൻകൂർ ആർക്കിയോളജിക്കൽ സീരിസിൽ കാണാം.
കറുത്ത ചായം വീഴുന്നതിനു വളരെ വർഷങ്ങൾക്കു മുമ്പേ ശിലാലിഖിതങ്ങളെല്ലാം പുരാവസ്തു വകുപ്പ് രേഖപ്പെടുത്തിയിരുന്നു.
2000-ത്തിലും പുരാവസ്തുവകുപ്പ് അധികൃതർ ഇവിടം സന്ദർശിച്ച് വിവരശേഖരണം നടത്തിട്ടുണ്ട്.
പക്ഷേ നാലു രേഖകളിൽ കൂടുതലൊന്നും അവർക്ക് കണ്ടെത്താൽ കഴിഞ്ഞില്ല.
പൂജകൾ രുദ്രാഭിഷേകം
ഇവിടുത്തെ പ്രധാന പൂജയാണ് രുദ്രാഭിഷേകം.
ഉപദേവന്മാർ ഗണപതി സുബ്രഹ്മണ്യൻ അയ്യപ്പൻ നാഗദൈവങ്ങൾ ബ്രഹ്മരക്ഷസ്സ് നവഗ്രഹങ്ങൾ ശ്രീകൃഷ്ണൻ
തിരുവിതാംകൂർ ദേവസ്വം ബോർഡിന്റെ കീഴിലാണ് കൊല്ലം രാമേശ്വരം മഹാദേവക്ഷേത്രം.
കൊല്ലം നഗരത്തിൽ നിന്നും 2 കിലോമീറ്റർ ദൂരെയാണ് ക്ഷേത്രം സ്ഥിതിചെയ്യുന്നത്.
ഇതും കാണുക കൊല്ലം അമരവിള രാമേശ്വരം മഹാദേവക്ഷേത്രം അവലംബം ↑ https://www.trawell.in/kerala/kollam/rameshwaram-temple ↑ https://www.tripadvisor.com/Attraction_Review-g784581-d4138502-Reviews-Rameshwara_Temple-Kollam_Kollam_District_Kerala.html ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ https://shaivam.org/temples-of-lord-shiva/kollam-anandavalleswaram-temple ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ ↑ http://www.keralaculture.org/rameshwaram-plates/319
കൊല്ലം ബൈപാസ് ഇംഗ്ലീഷ് വിലാസം https://ml.wikipedia.org/wiki/Kollam_Bypass
കൊല്ലം ജില്ലയിലൂടെ കടന്നുപോകുന്ന ഒരു പ്രധാന റോഡാണ് കൊല്ലം ബൈപാസ് .
ദേശീയപാത 47 -നെ ആൽത്തറമൂട് മുതൽ മേവറം വരെ ബന്ധിപ്പിക്കുന്ന ഒരു സമാന്തര പാതയാണിത് .
ഇത് കൊല്ലം നഗരത്തിലെ തിരക്കിൽപെടാതെ എളുപ്പത്തിൽ യാത്ര ചെയ്യാൻ സഹായകമാകുന്നു.
കേന്ദ്രസർക്കാരിനാണ് ഈ റോഡിൻറെ സംരക്ഷണ ചുമതലയുള്ളത്.
മേവറം മുതൽ ആൽത്തറമൂട് വരെയുള്ള റോഡിൻറെ ആകെ നീളം 13 കി.
45 മീറ്റർ വീതിയുള്ള റോഡിൻറെ പത്തു മീറ്റർ ഭാഗമാണ് റോഡ് പ്രതലം.
അരവിള പാലം, കടവൂർ പാലം, കണ്ടച്ചിറ പാലം എന്നീ മൂന്ന് പാലങ്ങളും ഉൾപ്പെടുന്നതാണ് ബൈപാസ് റോഡ്.
2019 ജനുവരി 15ന് പ്രധാനമന്ത്രി നരേന്ദ്രമോദി ബൈപാസ് റോഡ് രാഷ്ട്രത്തിനു സമർപ്പിച്ചു.
അയത്തിൽ,  കല്ലുംതാഴം, കടവൂർ എന്നിവയാണ് പ്രധാന കവലകൾ.
കൊല്ലം നഗരത്തിനുള്ളിലെ തിരക്ക് കുറയ്ക്കാനായി 1971 ൽ ടി.കെ. ദിവാകരൻ പൊതുമരാമത്തു മന്ത്രിയായിരുന്ന സമയത്താണ് കൊല്ലംബൈപാസ് എന്ന ആശയം നിലവിൽ വന്നത്.
ഈ സമയത്ത് ഓലയിൽ , തേവള്ളി , വെള്ളയിട്ടമ്പലം വഴിയാണ് അന്നത്തെ ഉദ്യോഗസ്ഥർ, നിർദ്ദേശിച്ചത്.
എന്നാൽ ടി.കെ ദിവാകരൻറെ വ്യക്തിപരമായ ആഗ്രഹപ്രകാരം മേവറം , കല്ലുംതാഴം , കടവൂർ , കാവനാട് വഴി ആക്കുകയായിരുന്നു.
മേവറം മുതൽ കല്ലുംതാഴം  വരെയുള്ള 4.55 കി.
മീ ദൂരം പണി പൂർത്തിയാക്കി 2000-ൽ ഗതാഗതത്തിനു തുറന്നുകൊടുത്തിരുന്നു.
ഇപ്പോൾ കല്ലുംതാഴം മുതൽ ആൽത്തറമൂട് വരെയുള്ള  8.45 കീ.
പണി ആരംഭിച്ചു.
പ്രധാനമന്ത്രി നരേന്ദ്ര മോദി 2019 ജനുവരി 15ന് ബൈപാസ് രാഷ്ട്രത്തിനു സമർപ്പിച്ചു.
സവിശേഷതകൾ കൊല്ലം ബൈപാസിൻറെ നീളം-13 കി.
വീതി 45 മീറ്റർ പ്രതലം 10 മീറ്റർ കൊല്ലം ബൈപാസിൽ 3 പാലങ്ങളും ഉൾപ്പെടുന്നു.
865  മീറ്റർ വരുന്ന കണ്ടച്ചിറ പാലം 620 മീറ്റർ മീറ്ററോളം വരുന്ന അരവിള പാലം 90 മീറ്റർ വരുന്ന കടവൂർ പാലം.
സമീപസ്ഥലങ്ങൾ കൊല്ലം ബൈപാസ് പാലത്തറയിൽ കാവനാട് കുരീപ്പുഴ കടവൂർ കല്ലുംതാഴം പാൽക്കുളങ്ങര ഭഗവതിക്ഷേത്രം അയത്തിൽ വള്ളുവൻതറ പാലത്തറ പാലത്തറ ദുർഗ്ഗാദേവി ക്ഷേത്രം എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ട്രാവൻകൂർ മെഡിക്കൽ കോളേജ് (മെഡിസിറ്റി) അഷ്ടമുടി ആശുപത്രി മേവറം അവലംബങ്ങൾ 1 2 'ബൈപാസ് നിർമ്മാണം:സ്ഥലം വൃത്തിയാക്കൽ തുടങ്ങി.'
, മലയാള മനോരമ,കൊല്ലം എഡിഷൻ , 6 മാർച്ച് 2015, പേജ് 4 ↑ ↑ 'ബൈപാസ്: നിർമ്മാണം ഉദ്ഘാടനം ഏപ്രിൽ 10ന്', മലയാള മനോരമ, കൊല്ലം ,22 മാർച്ച് 2015,പേജ് 3 ↑ Kollam Bypass എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊല്ലം ബോട്ടുജെട്ടി ഇംഗ്ലീഷ് വിലാസം https://ml.wikipedia.org/wiki/Kollam_KSWTD_Ferry_Terminal
കേരള ജലഗതാഗതവകുപ്പിന്റെ 14 കടത്തുബോട്ട് സേവനകേന്ദ്രങ്ങളിൽ ഒരെണ്ണമാണ് കൊല്ലം ബോട്ട് ജെട്ടി.
കോട്ടയം മേഖലയുടെ കീഴിലുള്ള ഇതിന്റെ ബില്ലിങ്ങ് സ്റ്റേഷനും കൊല്ലത്ത് തന്നെയാണ്.
കച്ചേരിയിൽ കെ.എസ്.ആർ.ടി.സി. സ്റ്റാന്റിനു തൊട്ടടുത്ത് തന്നെയാണ് ബോട്ട് ജെട്ടി സ്ഥിതി ചെയ്യുന്നത് ഇവിടെ നിന്നുള്ള കടത്തുകൾ കൊല്ലം - സാമ്പ്രാണിക്കോടി കൊല്ലം - ഗുഹാനന്ദപുരം കൊല്ലം - പെരുന്തുരുത്ത് കൊല്ലം - മുതിരപ്പറമ്പ് കൊല്ലം - ആയിരംതെങ്ങ് കൊല്ലം - മൺറോ‌തുരുത്ത് സാമ്പ്രാണിക്കോടി - കാവനാട് കൊല്ലം - ആലപ്പുഴ (ടൂറിസ്റ്റ് ബോട്ട്)
കൊല്ലം പൂരം ഇംഗ്ലീഷ് വിലാസം https://ml.wikipedia.org/wiki/Kollam_Pooram
കൊല്ലം ജില്ലയിൽ ആശ്രാമം ശ്രീകൃഷ്ണ സ്വാമി ക്ഷേത്രത്തിലെ വിഷു ഉത്സവത്തോടനുബന്ധിച്ച് എല്ലാവർഷവും ഏപ്രിൽ മാസത്തിൽ ആശ്രാമം മൈതാനത്തു വച്ച് നടക്കുന്ന ആഘോഷമാണ് കൊല്ലം പൂരം .
റെയിൽവേ സ്റ്റേഷന് അടുത്തുള്ള പുതിയകാവ് ഭഗവതി ക്ഷേത്രവും സിവിൽ സ്റ്റേഷന് സമീപം സ്ഥിതി ചെയ്യുന്ന കൊട്ടാരക്കുളം മഹാഗണപതി ക്ഷേത്രവുമാണ് ഈ ആഘോഷത്തിലെ പ്രധാന പങ്കാളികൾ.
കേരളത്തിന്റെ വടക്കൻ ജില്ലകളിൽ വിപുലമായി ആഘോഷിക്കുന്ന തൃശ്ശൂർ പൂരം പോലെയുള്ള പൂരങ്ങൾ തെക്കൻ ജില്ലക്കാർക്കു കൂടി ആസ്വദിക്കുവാനായി 1992-ൽ ആരംഭിച്ചതാണ് കൊല്ലം പൂരം.
കൊല്ലം ജില്ലയിലെ പതിമൂന്ന് ക്ഷേത്രങ്ങളിലെ ദേവീദേവൻമാരുടെ തിടമ്പുമായി കൊമ്പനാനകളും വാദ്യമേളങ്ങളും ആശ്രാമം ശ്രീകൃഷ്ണസ്വാമി ക്ഷേത്രത്തിൽ എത്തിച്ചേരുന്നതോടെയാണ് പൂരം ആരംഭിക്കുന്നത്.
ഗജവീരൻമാരുടെ നീരാട്ടിനും ആനയൂട്ടിനും ശേഷം പ്രശസ്ത വാദ്യമേളക്കാർ നയിക്കുന്ന ആൽത്തറമേളം അഥവാ തിരുമുമ്പിൽ മേളം നടക്കുന്നു.
താമരക്കുളം മഹാഗണപതി ക്ഷേത്രത്തിലെയും പുതിയകാവ് ദേവീക്ഷേത്രത്തിലെയും സംഘങ്ങൾ ആശ്രാമം മൈതാനത്ത് മുഖാമുഖം അണിനിരന്ന് നടത്തുന്ന കുടമാറ്റമാണ് കൊല്ലം പൂരത്തിലെ പ്രധാന ആകർഷണം.
മണിക്കൂറുകൾ നീണ്ട കുടമാറ്റത്തിനുശേഷം ഇരുകൂട്ടരും അടുത്ത വർഷം കാണാം എന്നുപറഞ്ഞുകൊണ്ട് ഉപചാരം ചൊല്ലി പിരിയുന്നു.
പിന്നീടു നടക്കുന്ന വെടിക്കെട്ടോടെ പൂരം സമാപിക്കുന്നു.
കൊല്ലം പൂരം കാണുന്നതിനായി സമീപജില്ലകളിൽ നിന്നുപോലും വൻ ജനക്കൂട്ടമാണ് ഓരോവർഷവും ഇവിടെയെത്തുന്നത്.
ആശ്രാമം ശ്രീകൃഷ്ണ സ്വാമി ക്ഷേത്രത്തിന് ആയിരം വർഷത്തോളം പഴക്കമുണ്ട്.
മുമ്പ് തൃശ്ശൂർ ഉൾപ്പെടെയുള്ള വടക്കൻ ജില്ലകളിൽ മാത്രമാണ് പൂരമുണ്ടായിരുന്നത്.
പൂരത്തിന്റെ ആസ്വാദനാനുഭവം തെക്കൻ ജില്ലക്കാർക്കു കൂടി ലഭിക്കുന്നതിനായി 1992-ൽ ( കൊല്ലവർഷം 1166-ൽ) ആരംഭിച്ചതാണ് കൊല്ലം പൂരം.
രവീന്ദ്രൻ നായർ പ്രസിഡന്റും എസ്.കെ. ബോസ് സെക്രട്ടറിയുമായ ഭരണസമിതിയാണ് പൂരത്തിനു തുടക്കം കുറിച്ചത്.
വിഷു ഉത്സവം
വിഷു ഉത്സവത്തിന്റെ അവസാനമാണ് കൊല്ലം പൂരം നടക്കുന്നത്.
പൂരം നടക്കുന്ന ദിവസം രാവിലെ കോയിക്കൽ ശ്രീകണ്ഠൻ
ക്ഷേത്രം, ഉളിയക്കോവിൽ ദുർഗാ ഭഗവതി ക്ഷേത്രം, ഉളിയക്കോവിൽ കണ്ണമത്ത് ഭദ്രാദേവി ക്ഷേത്രം,
ശ്രീനാരായണപുരം സുബ്രഹ്മണ്യ
ക്ഷേത്രം, കടപ്പാക്കട ധർമശാസ്താ ക്ഷേത്രം, മുനീശ്വര ക്ഷേത്രം, തുമ്പറ മഹാദേവി ക്ഷേത്രം, ഇരട്ടക്കുളങ്ങര
മഹാവിഷ്ണു ക്ഷേത്രം,
ശങ്കരകുമാരപുരം സുബ്രഹ്മണ്യ
ക്ഷേത്രം, ആശ്രാമം മാരിയമ്മൻ
ക്ഷേത്രം, പടിഞ്ഞാറെ പുതുപ്പള്ളി മാടസ്വാമി ക്ഷേത്രം, ആശ്രാമം കേളേത്തുകാവ് നാഗരാജ ക്ഷേത്രം, ചേക്കോട്ട് കളരിയിൽ ശ്രീകൃഷ്ണ സ്വാമി ക്ഷേത്രം എന്നിവിടങ്ങളിലെ പ്രതിഷ്ഠാ മൂർത്തികൾ  ഗജവീരൻമാരുടെയും വാദ്യമേളങ്ങളുടെയും അകമ്പടിയോടെ ചെറുപൂരങ്ങളായി ആശ്രാമം ശ്രീകൃഷ്ണസ്വാമി ക്ഷേത്രത്തിൽ എത്തിച്ചേരുന്നതോടെയാണ് കൊല്ലം പൂരം ആരംഭിക്കുക.
ഗജവീരൻമാരുടെ നീരാട്ടും ആനയൂട്ടും കാണുവാനായി ധാരാളം ആളുകൾ എത്തുന്നു.
ഉച്ചയോടെ കേരളത്തിലെ പ്രശസ്തരായ വാദ്യമേളക്കാരുടെ നേതൃത്വത്തിൽ ആൽത്തറമേളം അഥവാ തിരുമുമ്പിൽ മേളം നടക്കുന്നു.
ഇത് തൃശ്ശൂർ പൂരത്തിലെ ഇലഞ്ഞിത്തറമേളത്തിനു സമാനമായാണ് നടക്കുന്നത്.
വൈകിട്ട് ക്ഷേത്രത്തിൽ കൊടിയിറങ്ങി ഭഗവാൻ ആറാട്ടിനായി പുറപ്പെടുമ്പോൾ താമരക്കുളം മഹാഗണപതി ക്ഷേത്രത്തിലെയും പുതിയകാവ് ശ്രീ ഭഗവതി ക്ഷേത്രത്തിലെയും വാദ്യഘോഷാദികൾ ആശ്രാമം ശ്രീകൃഷ്ണ ഭഗവാന് മുന്നിലെത്തുന്നു.
ഈ കൂടിക്കാഴ്ചയുടെ ഭാഗമായി ഇരുകൂട്ടരും ഭഗവാന് മുൻപിൽ കുടമാറ്റം ആരംഭിക്കുന്നു.
ദേവസംഗമം കഴിഞ്ഞ് ആറാട്ടിനായി പുറപ്പെടുന്ന ഭഗവാൻ ആറാട്ടുകുളത്തിനപ്പുറത്തേക്ക് പോവുകയില്ല എന്നാണ് വിശ്വാസം.
തുടർന്ന് ഇരുക്ഷേത്രങ്ങളിലെയും സംഘങ്ങൾ ആശ്രാമം മൈതാനത്തേക്ക് പുറപ്പെടുന്നു.
കുടമാറ്റം
ആശ്രാമം മൈതാനത്തുവച്ച് താമരക്കുളം മഹാഗണപതി ക്ഷേത്രത്തിലെയും പുതിയകാവ് ശ്രീ ഭഗവതി ക്ഷേത്രത്തിലെയും സംഘങ്ങൾ മുഖാമുഖം അണിനിരക്കുന്നു.
ഇരുപക്ഷത്തും 15 വീതം ആനകളുണ്ടാകും.
അഞ്ച് ആനകൾ കാഴ്ചക്കാരായി നിൽക്കും.
പിന്നീട് കൊല്ലം പൂരത്തിലെ പ്രധാന ആകർഷണമായ കുടമാറ്റം ആരംഭിക്കുന്നു.
ആനപ്പുറത്തിരിക്കുന്നവർ പല വർണ്ണങ്ങളും അലങ്കാരങ്ങളുമുള്ള കുടകൾ ഉയർത്തിക്കാണിക്കുന്നതാണ് കുടമാറ്റം.
ഓരോ ഭാഗവും ഉയർത്തുന്ന കുടകളെ വെല്ലുന്ന വർണ്ണക്കുടകൾ ഉയർത്തി മറുഭാഗം മറുപടി നൽകുന്നു.
പൂരക്കുടകളുടെ മുകളിൽ ദേവീദേവൻമാരുടെ ചെറുരൂപങ്ങൾ, കൊടിമരം, എടുപ്പുകുതിര, കാളിയമർദ്ദനം എന്നിവയൊക്കെ ഉണ്ടാകും.
ഇവയെല്ലാം ഇപ്പോൾ മറ്റു പൂരങ്ങൾ മാതൃകയാക്കിയിട്ടുണ്ട്.
കുടമാറ്റം നടക്കുന്നതോടെ പൂരാവേശം പാരമ്യത്തിലെത്തുന്നു.
മണിക്കൂറുകൾ നീണ്ട കുടമാറ്റത്തിനുശേഷം ഇരുക്ഷേത്രക്കാരും അടുത്ത വർഷം കാണാം എന്നുപറഞ്ഞ് പിരിയുന്നു.
അതിനുശേഷം വർണ്ണാഭമായ വെടിക്കെട്ടോടെ പൂരം അവസാനിക്കുന്നു.
2016 ഏപ്രിൽ 10-ന് കൊല്ലം പരവൂർ പുറ്റിങ്ങൽ ക്ഷേത്രത്തിലുണ്ടായ വെടിക്കെട്ട് ദുരന്തത്തെ തുടർന്ന് ക്ഷേത്രങ്ങളിൽ വെടിക്കെട്ടിന് നിയന്ത്രണം ഏർപ്പെടുത്തിയിരുന്നു.
കൊല്ലം പൂരത്തിന്റെ 25-ആം വാർഷികമായ 2017-ൽ വെടിക്കെട്ട് നടത്തിയിരുന്നില്ല.
അവലംബം പുറംകണ്ണികൾ കൊല്ലം പൂരം ക്ഷേത്രത്തിന്റെ വെബ്സൈറ്റ് Archived 2017-10-22 at the Wayback Machine .
കൊല്ലം പൂരം - സർക്കാർ വെബ്സൈറ്റ് Archived 2011-11-17 at the Wayback Machine .
കൊല്ലം മെമു ഷെഡ് ഇംഗ്ലീഷ് വിലാസം https://ml.wikipedia.org/wiki/Kollam_MEMU_Shed
മെമു തീവണ്ടികളുടെ അറ്റകുറ്റപ്പണികൾക്കും പരിപാലനത്തിനുമായി കൊല്ലം ജില്ലയിൽ സ്ഥാപിച്ചിരിക്കുന്ന പണിപ്പുരയാണ് കൊല്ലം മെമു ഷെഡ് ( ഇംഗ്ലീഷ് : Kollam MEMU Shed ) .
ദക്ഷിണ റെയിൽവേക്കു കീഴിലുള്ള നാലു മെമു ഷെഡുകളിലൊന്നാണ് കൊല്ലത്തേത്.
നിലവിൽ കൊല്ലം ജംഗ്ഷനിൽ നിന്നു സർവീസ് നടത്തുന്ന അഞ്ച് ജോടി മെമു തീവണ്ടികളുടെ അറ്റകുറ്റപ്പണികളാണ് ഈ ഷെഡിൽ നടക്കുന്നത്.
2008-ലെ ഇന്ത്യൻ റെയിൽവേ ബജറ്റിലാണ് കൊല്ലത്തും പാലക്കാടും മെമു ഷെഡുകൾ അനുവദിക്കുന്നതായി പ്രഖ്യാപിച്ചത്.
കേരളത്തിനായി അനുവദിച്ച ആദ്യ മെമു ഷെഡ് കൊല്ലത്തേതായിരുന്നു.
റെയിൽവേയുടെ അനാസ്ഥയും അനുമതി ലഭിക്കാനുള്ള കാലതാമസവും കാരണം ഷെഡിന്റെ ഉദ്ഘാടനം രണ്ടു വർഷത്തിലേറെ നീണ്ടുപോയി.
2011 ജനുവരി 1-ന് പാലക്കാട് മെമു ഷെഡിന്റെ ഉദ്ഘാടനം നടന്നു.
കൊല്ലം മെമു ഷെഡിന്റെ നിർമ്മാണം പൂർത്തിയായി അഞ്ചുവർഷം കഴിഞ്ഞ് 2013 ഡിസംബർ 1-ന് കമ്മീഷൻ ചെയ്തു.
അത്യാധുനിക സൗകര്യങ്ങളുള്ള കൊല്ലം മെമുഷെഡ് കേരളത്തിലെ ഏറ്റവും വലിയ മെമു ഷെഡാണ്.
മെമു ട്രെയിനുകളുടെ പരിപാലനം തീവണ്ടി നം.
ആരംഭം ലക്ഷ്യം ഷെഡ്യൂൾ 66302 കൊല്ലം ജംഗ്ഷൻ എറണാകുളം ജംഗ്ഷൻ ( ആലപ്പുഴ വഴി) തിങ്കൾ 66310 കൊല്ലം ജംഗ്ഷൻ എറണാകുളം ജംഗ്ഷൻ ( ആലപ്പുഴ വഴി) ചൊവ്വ 66308 കൊല്ലം ജംഗ്ഷൻ എറണാകുളം ജംഗ്ഷൻ ( കോട്ടയം വഴി) ബുധൻ 66304 കൊല്ലം ജംഗ്ഷൻ കന്യാകുമാരി ( തിരുവനന്തപുരം വഴി) വെള്ളി 66300 കൊല്ലം ജംഗ്ഷൻ എറണാകുളം ജംഗ്ഷൻ ( കോട്ടയം വഴി) ശനി അവലംബം പുറംകണ്ണികൾ Kollam MEMU Shed എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊല്ലം ഭൂമിശാസ്ത്രം ഇംഗ്ലീഷ് വിലാസം https://ml.wikipedia.org/wiki/Geography_of_Kollam View of Ashtamudi Lake and Kollam city A dredger ship washed up on the Mundakkal Beach
കൊല്ലം അല്ലെങ്കിൽ കൊല്ലം നഗരം പ്രശസ്ത വാണിജ്യ കേന്ദ്രവും, ദക്ഷിണേന്ത്യയിലെ പ്രമുഖ തുറമുഖ നഗരവുമാണ്.
ഇന്ത്യയിലെ പുരാതന നാഗരികതകളിൽ ഒന്നാണിത്.
കൊല്ലം ചരിത്രപ്രസിദ്ധമായ വേണാട് രാജ്യത്തിന്റെ തലസ്ഥാനമായിരുന്നു.
തിരുവിതാംകൂർ രാജ്യത്തിന്റെ വാണിജ്യ തലസ്ഥാനമായിരുന്നു കൊല്ലം.
തെക്കൻ ഏഷ്യയിലെ അറിയപ്പെടുന്ന പോർച്ചുഗീസ്-ഡച്ച്-ബ്രിട്ടീഷ് എൻക്ലേവിലാണ് പഴയ ക്വൊലോൺ നഗരം.
ഇപ്പോൾ ലോകത്തെ കശുവണ്ടി വ്യാപാരത്തിന്റെയും സംസ്കരണ വ്യവസായത്തിന്റെയും കേന്ദ്രമാണ് കൊല്ലം.
തെക്കൻ കേരളത്തിലെ ലക്കാടിവ് കടൽ തീരത്താണ് ഇത് സ്ഥിതി ചെയ്യുന്നത്.
കേരളത്തിന്റെ കായലുകളുടെ കവാടം എന്നാണ് ഈ നഗരം അറിയപ്പെടുന്നത്.
കേരളത്തിലെ അഷ്ടമുടി കായലിന്റെ തീരത്താണ് ഈ നഗരം സ്ഥിതിചെയ്യുന്നത്.
കേരളത്തിലെ രണ്ടാമത്തെ വലിയ തടാകമാണ് അറബിക്കടൽ തീരത്തെ ഈ തടാകം.
കൊല്ലം നഗരത്തിലെ പ്രധാന ഭാഗങ്ങൾ അഷ്ടമുടി തടാകം കൊണ്ട് ചുറ്റപ്പെട്ടിരിക്കുന്നു.
കോപ്പിയാപ്പോ ഖനിയപകടം 2010 ഇംഗ്ലീഷ് വിലാസം https://ml.wikipedia.org/wiki/2010_Copiap%C3%B3_mining_accident
തെക്കേഅമേരിക്കൻ രാജ്യമായ ചിലിയിലെ കോപ്പിയാപ്പോ എന്ന സ്ഥലത്തെ സാൻ ജോസ് ഖനിയിൽ 2010 ഓഗസ്റ്റ് 5ന് മണ്ണിടിച്ചിലിനെത്തുടർന്ന് 33 തൊഴിലാളികൾ അകത്തു കുടുങ്ങിപ്പോകുകയുണ്ടായി .
69 ദിവസം ഖനിയിൽ കുടുങ്ങിയ തൊഴിലാളികളെ മുഴുവനും 2010 ഒക്ടോബർ 13-ന് അതിസാഹസികമായി  രക്ഷപെടുത്തി.
ആദ്യത്തെ തൊഴിലാളി ഖനിയിൽനിന്ന് ജീവനോടെ പുറത്തെത്തുമ്പോൾ ചിലിയിലെ സമയം അർദ്ധരാത്രി 12.10 (ഇന്ത്യൻ സമയം ഒക്ടോബർ 13 രാവിലെ 8.40).
ഏതാണ്ട് 22 മണിക്കൂറോളം നീണ്ടുനിന്ന ലോകശ്രദ്ധ പിടിച്ചുപറ്റിയ രക്ഷാപ്രവർത്തനം രാത്രി 9.55-ന് (ഇന്ത്യൻ സമയം ഒക്ടോബർ 14-ന് രാവിലെ 6.25) അവസാനത്തെ തൊഴിലാളിയെയും രക്ഷപ്പെടുത്തിയശേഷം അവസാനിച്ചു.
ചിലിയിലെ സാൻജോസിൽ അറ്റക്കാമ മരുഭൂമിയിലാണ് ഈ ഖനി.
വടക്കൻ ചിലിയിൽ കോപ്പിയാപ്പോയ്ക്ക് വടക്ക് 45 കിലോമീറ്റർ ദൂരത്തിൽ സ്ഥിതിചെയ്യുന്ന ഖനി മുമ്പും അപകടങ്ങൾക്ക് സാക്ഷിയാകുകയും അത്തരമൊരു അപകടത്തെത്തുടർന്ന് ഒരാൾ മരിക്കുകയും ചെയ്തിട്ടുണ്ട്.
ഖനിയുടെ പ്രവേശനകവാടം തകർന്നതിനെത്തുടർന്ന് ഭൂനിരപ്പിൽ നിന്നും 2,041 അടി താഴെയാണ് തൊഴിലാളികൾ അകപ്പെട്ടത്.
ദുരന്തമുണ്ടായിപതിനേഴ് ദിവസത്തിനു ശേഷമാണ് ഉള്ളിലെ സുരക്ഷാ അറയിൽ അവരെല്ലാവരും ജീവനോടെയുണ്ടെന്നറിഞ്ഞതോടെ ചിലി രക്ഷാദൗത്യം ആരംഭിക്കുകയായിരുന്നു.
ഫിനിക്സ് എന്ന പ്രത്യേകം തയ്യാറാക്കിയ പേടകം തുരങ്കത്തിലൂടെ ഖനിയിലേക്ക് കടത്തിവിട്ടുകൊണ്ട് ഖനിതൊഴിലാളികളെ പുറത്തെത്തിക്കാനുള്ള രക്ഷാപ്രവർത്തനം ഒക്ടോബർ 12-ന് രാത്രി 11.55-നാണ് (ഇന്ത്യൻ സമയം ഒക്ടോബർ 13-ന് രാവിലെ 8.25) തുടങ്ങിയത്.
16 മിനിറ്റിനുശേഷം ഫ്ളോറൻസിയോ അവാലോസ് എന്ന ആദ്യത്തെ തൊഴിലാളിയുമായി ഫിനിക്സ് തിരിച്ചെത്തി.
തുടർന്നുള്ള 22 മണിക്കൂറിനുള്ളിൽ ഖനിയിൽക്കുടുങ്ങിയ 33 തൊഴിലാളികളെയും രക്ഷപ്പെടുത്തി.
പിന്നീട് ഇവരെയെല്ലാവരെയും വൈദ്യപരിശോധനയ്ക്ക് വിധേയമാക്കിയപ്പോൾ എല്ലാവരും പൂർണ്ണ ആരോഗ്യവാന്മാരാണെന്നും അതിവേഗത്തിൽത്തന്നെ പഴയ ആരോഗ്യനില വീണ്ടെടുക്കുമെന്നും വ്യക്തമായി.
ഒരു തൊഴിലാളിക്ക് ന്യൂമോണിയ പിടിപെട്ടിട്ടുണ്ട്.
മറ്റു ചിലർക്ക് പല്ലിനും കണ്ണിനും ചെറിയ പരിക്കുകളുണ്ട്.
ഇരുപതാം നൂറ്റാണ്ടിൽ വികസിച്ച ചെമ്പ് ഖനനത്തിൽ മുൻപന്തിയിൽ നിൽക്കുന്ന രാജ്യമാണ് ചിലി.
ഇതിനെത്തുടർന്ന് ചെമ്പുല്പാദനത്തിൽ മുൻപന്തിയിലെത്താനും ചിലിക്ക് സാധിച്ചു.
എന്നാൽ ഖനിയിലെ സുരക്ഷാസംവിധാനങ്ങൾ പലപ്പോഴും വലിയ ദുരന്തങ്ങളിലേക്ക് നയിച്ചിട്ടുണ്ട്.
2000 -നുശേഷം ഓരോ വർഷവും 34 പേരെങ്കിലും ചിലിയിൽ ഖനിയപകടങ്ങളിൽ മരിക്കുന്നുണ്ടെന്നാണ് സെർഗ്നാജിയോമിൻ എന്ന ഏജൻസി നടത്തിയ കണക്കെടുപ്പിൽ വ്യക്തമാകുന്നത്.
2008-ൽ മാത്രം 48 പേർ ഇങ്ങനെ മരിച്ചിരുന്നു.
കോപ്പിയാപ്പോയിൽ അപകടത്തിനിരയായ ഖനി എംപ്രെസാ മിനേറ സാൻ എസ്റ്റെബാൻ എന്ന കമ്പനിയുടെ ഉടമസ്ഥതയിലുള്ളതാണ്.
സുരക്ഷാസംവിധാനമൊരുക്കുന്നതിൽ പലപ്പോഴും ഈ കമ്പനി പരാജയപ്പെട്ടിട്ടുണ്ട്.
അതുവഴി ഒട്ടേറെ അപകടങ്ങൾക്ക് വഴിമരുന്നിടുകയും ഖനിതൊഴിലാളികൾ മരണത്തിലേക്ക് എടുത്തെറിയപ്പെടുകയും ചെയ്തു.
2004-2010 കാലയളവിനുള്ളിൽ മാത്രം സുരക്ഷാനിർദ്ദേശങ്ങൾ ലംഘിച്ചതിനെത്തുടർന്ന് 42 തവണ കമ്പനിക്ക് പിഴയടക്കേണ്ടി വരികയും ചെയ്തിട്ടുണ്ട്.
2007-ൽ ഖനിയിലുണ്ടായ ഒരപകടത്തെതുടർന്ന് ഒരു തൊഴിലാളി മരിച്ചപ്പോൾ ബന്ധുക്കൾ നിയമപരമായി നേരിടുകയും ഖനി അടച്ചിടുകയും ചെയ്തു.
പിന്നീട് 2008-ൽ എല്ലാ നടപടിക്രമങ്ങളും കാറ്റിൽപറത്തിക്കൊണ്ട് ഖനി വീണ്ടും തുറക്കുകയായിരുന്നു.
ഈ പ്രശ്നം ഇപ്പോൾ അന്വേഷണത്തിലാണെന്നാണ് സെനറ്റർ ബാൽദോ പ്രൊക്കൂറിക്ക മാധ്യമങ്ങളോട് വെളിപ്പെടുത്തിയത്.
ചെലവ് ചുരുക്കന്നതിന്റെ ഭാഗമായി അറ്റക്കാമ മേഖലയിലെ 884 ഖനികളിലൊട്ടാകെ മൂന്ന് ഇൻസ്പെക്ടർമാരെ മാത്രമേ നിയോഗിച്ചിരുന്നുള്ളൂ.
തെക്കേ അമേരിക്കയിൽ ഏറ്റവും കൂടുതൽ വേതനം ലഭിക്കുന്ന തൊഴിലാളികളാണ് ചിലിയിലെ ചെമ്പ് ഖനിയിൽ പ്രവർത്തിക്കുന്നത്.
ഈ അപകടത്തെത്തുടർന്ന് ചിലിയിലെ ഖനിയിലെ സുരക്ഷാസംവിധാനങ്ങളെക്കുറിച്ച് ഒട്ടേറെ ചോദ്യങ്ങൾ ഉയരുന്നുണ്ട്.
എങ്കിലും സർക്കാരിന്റെയും ബഹുരാഷ്ട്ര കമ്പനികളുടെയും ഉടമസ്ഥതയിലുള്ള ഖനികളിൽ താരതമ്യേന അപകടങ്ങൾ കുറവാണെന്നാണ് കണക്കുകൾ സൂചിപ്പിക്കുന്നത്..
പക്ഷേ സാൻജോസെ പോലുള്ള ചെറിയ ഖനികൾ സുരക്ഷാസംവിധാനങ്ങളുടെ അപര്യാപ്തത കൊണ്ട് കുപ്രസിദ്ധി നേടുകയും ചെയ്തിട്ടുണ്ട്..
ഈ സുരക്ഷാപ്രശ്നങ്ങൾ മറികടക്കാനെന്നോണം ഇവിടത്തെ തൊഴിലാളികൾക്ക് മറ്റു ഖനികളിലേക്കാൾ 20 ശതമാനം കൂടുതൽ വേതനമാണ് നൽകിവരുന്നത്.
കോപ്പൻ കാലാവസ്ഥാ വിഭാഗീകരണ രീതി An updated Köppen–Geiger climate map Af Am As Aw BWh BWk BSh BSk Csa Csb Csc Cwa Cwb Cwc Cfa Cfb Cfc Dsa Dsb Dsc Dsd Dwa Dwb Dwc Dwd Dfa Dfb Dfc Dfd ET EF